CELEX: 22016D1797
Language: fi
Date: 2016-09-15 00:00:00
Title: Euroopan unionin ja Indonesian tasavallan vapaaehtoisen kumppanuussopimuksen nojalla perustetun yhteisen täytäntöönpanokomitean päätös N:o 1/2016, annettu 15 päivänä syyskuuta 2016, metsälainsäädännön soveltamisen valvontaa, metsähallintoa ja puukauppaa (FLEGT) koskevan lupajärjestelmän alkamispäivästä [2016/1797]

11.10.2016   
            
            
               FI
            
            
               Euroopan unionin virallinen lehti
            
            
               L 274/62
            
         Euroopan unionin ja Indonesian tasavallan vapaaehtoisen kumppanuussopimuksen nojalla perustetun yhteisen täytäntöönpanokomitean päätös N:o 1/2016,
   annettu 15 päivänä syyskuuta 2016,
   metsälainsäädännön soveltamisen valvontaa, metsähallintoa ja puukauppaa (FLEGT) koskevan lupajärjestelmän alkamispäivästä [2016/1797]
   YHTEINEN TÄYTÄNTÖÖNPANOKOMITEA, joka
   ottaa huomioon Euroopan unionin ja Indonesian tasavallan välisen vapaaehtoisen kumppanuussopimuksen, jäljempänä ’sopimus’, joka osapuolten ratifioitua sen tuli voimaan 1 päivänä toukokuuta 2014,
   sekä katsoo seuraavaa:
   
               (1)
            
            
               Sopimuksen 14 artiklan 5 kohdan e alakohdassa määrätään, että yhteisen täytäntöönpanokomitean on sovittava päivä, jolloin FLEGT-lupajärjestelmän toiminta alkaa sen jälkeen, kun puutavaran laillisuuden varmistusjärjestelmän (TLAS) toiminta on arvioitu liitteessä VIII esitettyjen perusteiden mukaisesti.
            
         
               (2)
            
            
               Indonesian TLAS-järjestelmästä tehty yhteinen riippumaton arviointi osoitti, että Indonesian TLAS on vankka järjestelmä ja että se täyttää sopimuksen liitteessä VIII määrätyt toiminnallisuuden arviointia koskevat perusteet.
            
         
               (3)
            
            
               Kaksi sopimuspuolta ovat saattaneet päätökseen sisäiset menettelynsä ja ilmoittaneet toisilleen täytäntöönpanokomitean välityksellä valmiudestaan käynnistää FLEGT-lupajärjestelmän toiminta.
            
         
               (4)
            
            
               Täytäntöönpanokomitea jatkaa sopimuksen täytäntöönpanon valvomista, ja sopimuspuolet ovat sopimuksen tehokkaan täytäntöönpanon edistämiseksi määrittäneet yhteisiä toimia, jotka on asetettava etusijalle vuoden 2017 kuluessa.
            
         ON PÄÄTTÄNYT SEURAAVAA:
   1 artikla
   FLEGT-lupajärjestelmää sovelletaan 15 päivästä marraskuuta 2016.
   2 artikla
   Tämä päätös laaditaan kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja indonesian (Indonesian bahasa) kielellä, ja kukin teksti on todistusvoimainen. Jos tulkintaeroja esiintyy, englanninkielistä toisintoa sovelletaan ensisijaisesti.
   3 artikla
   Tämä päätös tulee voimaan 15 päivänä marraskuuta 2016.
   
      Tehty Yogyakartassa, Indonesiassa 15 päivänä syyskuuta 2016.
      
         
            Indonesian tasavallan puolesta,
         
         IB Putera PARTHAMA, PhD.
         
            Kestävän metsänhoidon, ympäristö- ja metsätalousministeriön pääjohtaja, Indonesia
         
      
      
         
            Euroopan unionin puolesta,
         
         Charles-Michel GEURTS
         
            Operaation apulaisjohtaja
         
         
            EU:n edustusto Indonesiassa ja Bruneissa